OpenLLM-France/wikimedia huggingface dataset:
# Alexandre Font i Pla

Alexandre Font i Pla (Barcelona, 1876 — Barcelona, 1949) va ser un escriptor català.
Va conrear la novel·la i la narrativa de caràcter costumista. Entre les seves obres hi trobem: L'oncle Magí (1910), L'Andreuet (1920), Embruix, Tres narracions (Premi Concepció Rabell 1932) i la col·lecció d'articles Prosa lleugera (1912). També va escriure a publicacions com Torrent (1900-02) i Cu-cut! (1902-13).

## Obra

* Per un mosquit! (monòleg) (1903)
* De la borsa a la plaça de Catalunya (1903)
* Pàgines festives (1907)
* Prosa lleugera: aplec d'articles festius (1912)
* Barcelona típica (col·lecció d'articles) (1914)
* Gent del barri (1917)
* El cas del Jaume Salou (1923)
* El niu del cucut (1924)
* La tia Munda (1925)
* De l'última collita (1927)
* Tres narracions (1930)
* Embruix (1935)

## Referències

* ↑ «Alexandre Font i Pla». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Alexandre Font i Pla a CIVTAT
# Florian Lobilo Boba

Florian Lobilo Boba (Congo Belga, 10 d'abril de 1950) és un exfutbolista de la República Democràtica del Congo de la dècada de 1970.
Fou internacional amb la selecció de futbol de la República Democràtica del Congo amb la qual participà a la Copa del Món de futbol de 1974.
Pel que fa a clubs, destacà a AS Vita Club.

## Referències

* ↑ «Οι 200 κορυφαίοι Αφρικανοί». Sport24.gr, 25-10-2006. Arxivat de l'original el 3 de juliol 2018. [Consulta: 18 d’octubre 2019].
* ↑ Appearances for Congo-Kinshasa National Team
* ↑ 1974 FIFA World Cup Germany Arxivat 2011-09-23 a Wayback Machine.
* ↑ «FIFA profile». Arxivat de l'original el 2015-04-02. [Consulta: 18 octubre 2019].
* ↑ Ligodi, Patient. «Lobilo : un héros à qui le pays a volé sa jeunesse!» (en francès). La Conscience, 31-01-2006. Arxivat de l'original el 30 de juny 2015. [Consulta: 18 d’octubre 2019].
* ↑ Florian Lobilo Boba a National-Football-Teams.com (anglès)
# Llista de pel·lícules espanyoles del 2006

Llista de pel·lícules produïdes a Espanya l'any 2006.

## 2006

| Títol | Director | Repartiment | Gènere | Notes |
| 2006 |||||
| The Abandoned | Nacho Cerdà | Karel Roden | Terror | |
| Alatriste | Agustín Díaz Yanes | Viggo Mortensen, Elena Anaya, Eduardo Noriega, Javier Cámara | Aventura | Basat en la novela d'Arturo Pérez-Reverte Alatriste. |
| Goya's Ghosts | Milos Forman | Javier Bardem, Natalie Portman, Stellan Skarsgård | Drama | Basada en l'edat mitjana. En anglès. |
| El laberinto del fauno | Guillermo del Toro | Maribel Verdú, Sergi López, Ariadna Gil | Drama/Fantasia | Guanyador de 3 Oscars, 1 BAFTA |
| Azuloscurocasinegro | Daniel Sánchez Arévalo | Antonio de la Torre, Quim Gutiérrez, Marta Etura | Drama | Primera pel·lícula de Sánchez Arévalo. |
| Reinas | Manuel Gómez Pereira | Carmen Maura, Verónica Forqué, Mercedes Sampietro, Daniel Hendler, Paco León | Comèdia homosexual | Casament homosexual a Espanya. |
| Tirant lo Blanc | Vicente Aranda | Leonor Watling, Victoria Abril | Història | |
| Salvador (Puig Antich) | Manuel Huerga | Daniel Brühl, Leonardo Sbaraglia, Leonor Watling | Social, Political | Basada en la vida del darrer presoner polític sota la dictadura de Francisco Franco. |
| Volver | Pedro Almodóvar | Penélope Cruz, Carmen Maura, Lola Dueñas | Drama | Guanyadora d'un Goya. |
| Yo soy la Juani | Bigas Luna | Verónica Echegui, Dani Martín | | |
| La noche de los girasoles | Jorge Sánchez-Cabezudo | Carmelo Gómez | Drama | Guanyadora d'un Goya. |
# Ambassador

«Ambassador» té aquests significats:
# Canal de Pinyana

El Canal de Pinyana o Canal de Lleida és una infraestructura hidràulica de la comarca del Segrià i la Llitera. La seua àrea regable (13.891 ha) comprèn els municipis de Castellonroi (on pren l'aigua del Pantà de Santa Anna), Alfarràs, Almenar, Alguaire, Vilanova de Segrià, Corbins, Rosselló, Torrefarrera, Alpicat, Lleida, Alcarràs i Torres de Segre.
És el canal de regadiu més antic de Catalunya i també proporciona aigua potable a més de 150.000 habitants de la comarca. El repartidor d'aquesta aigua, ubicat al municipi de Castellonroi, s'anomena casa de Lleida o casa de l'Aigua.

## Història

El canal de regadiu més antic de Catalunya es començà a construir l'any 1147, moment en què el Comte de Barcelona Ramon Berenguer IV per tal d'afavorir al repoblament de les terres a l'entorn d'Almenar, recentment conquerida, permeté la construcció d'una séquia, que posteriorment s'estengué fins a Lleida. Element estratègic per al desenvolupament medieval de la ciutat, la Paeria de Lleida n'assumí el control l'any 1229 fins a l'any 1758, moment en què es creà la junta de Sequiatge (1794-1951). Va servir per omplir el Dipòsit del Pla de l'Aigua fins que aquest va quedar fora de servei.

## Referències

* 1 2 «Pinyana». Gran Enciclopèdia Catalana. Grup Enciclopèdia. [Consulta: 27 maig 2023].
* ↑ «Turisme de Lleida - El Museu de l'Aigua». Arxivat de l'original el 2009-12-23. [Consulta: 25 febrer 2009].
* ↑ «Dipòsit del Pla de l'Aigua». Ajuntament de Lleida. Arxivat de l'original el 2020-10-27. [Consulta: 2 abril 2020].

## Vegeu també

* El Molí (Almenar)

## Enllaços externs

* Web de la Comunitat de Regants del Canal de Pinyana
* Fitxa del Canal de Pinyana al web dels Regadius de Catalunya Arxivat 2010-10-01 a Wayback Machine.
# Can Peric (Riells del Fai)

Can Peric és una masia del poble de Riells del Fai, en el terme municipal de Bigues i Riells, al Vallès Oriental.
Està situada a prop del poble, al nord, entre Riells del Fai i la Vall Blanca. És a la dreta del torrent de Llòbrega, a prop i a llevant de Can Batlles.
# Cuando la sangre galopa

Cuando la sangre galopa és el tercer àlbum de la formació mexicana de rock alternatiu Jaguares, publicat en casset i CD el 10 de juliol del 2001. És també el títol de la cançó d'apertura del mateix àlbum. Es considera com a l'àlbum amb el so més directe i pesat de la formació. La formació enregistrà l'àlbum a Los Angeles (Califòrnia, Estats Units); i comptà amb la col·laboració de Howard Willing, enginyer de so famós per haver treballat amb els Smashing Pumpkins, qui ajudà al grup a «trobar un so més agressiu».
Aquest disc fou catalogat per alguns analistes com un «sorprenent renaixement musical» i rebé diversos reconeixements en les llistes de la revista Billboard pel seu nivell de popularitat i vendes, entre els quals destaquen tres primers llocs en les categories Heatseekers, Latin Pop i Top Latin Albums. A més, el senzill «Como tú» aconseguí el lloc 30 de la llista Latin Pop Airplay.

## Llista de cançons

Totes les cançons foren escrites i compostes per Saúl Hernández, excepte allò on s'especifica.

## Referències

* 1 2 «Una disección a Cuando la Sangre Galopa» (en castellà). Gente E. Terra Networks. Arxivat de l'original el 18 de maig 2015. [Consulta: 3 maig 2015].
* ↑ «Somos un grupo en continuo estado de mutación: Alfonso André, de Jaguares» (en castellà). La Jornada, 14-05-2001. [Consulta: 3 maig 2015].
* ↑ Guillén, Manuel «El Dynamo quince años después» ( PDF) (en castellà). Casa del Tiempo. Universidad Autónoma Metropolitana [Mèxic], vol. IX, època III, 97, febrer 2007, pàg. 66-67 [Consulta: 3 maig 2015].
* ↑ «Cuando la Sangre Galopa | Awards» (en anglès). AllMusic. [Consulta: 3 maig 2015].

## Enllaços externs

* Ressenya de Cuando la sangre galopa a Billboard.com
# Neisse

El riu Neisse, Neiße o Neisse de Lusàcia (en sòrab: Łužiska Nysa; en txec: Lužická Nisa; en alemany: Lausitzer Neiße; en polonès: Nysa Łużycka) és un riu d'Europa, afluent pel marge esquerre del riu Oder que discorre a través de la República Txeca (54 km) i forma després la frontera entre Polònia i Alemanya (198 km). Té una llargada total de 252 km i drena una conca de 4.297 km² (incloent 2.197 km² a Polònia).
El Neisse de Lusàcia és el més llarg i el més notable de tres rius que tenen el nom de 'Neisse en alemany i Nysa en polonès. Els altres dos rius són el Nysa Kłodzka (Glatzer Neisse) i Nysa Szalona (Wütende Neiße o Jauersche Neiße.
Neix a les muntanyes Jizera a 774 m d'altitud, prop de Nová Ves nad Nisou i dessemboca al riu Oder a prop de Guben.
L'acord de Potsdam de 1945 després de la Segona Guerra Mundial, establí que aquest riu passaria a formar part de la frontera occidental de Polònia amb Alemanya (la línia Oder-Neisse).
Algunes poblacions per on passa:
* Jablonec nad Nisou, República Txeca
* Vratislavice, República Txeca
* Liberec, República Txeca
* Zittau, Alemanya
* Bogatynia, Polònia
* Görlitz, Alemanya; Zgorzelec, Polònia
* Pieńsk, Polònia
* Bad Muskau, Alemanya; Łęknica, Polònia
* Forst, Alemanya
* Guben, Alemanya; Gubin, Polònia

## Galeria

* Desembocadura del neisse al riu Oder.
* Mapa de localització del riu Neisse a la conca de l'Oder.
* El Neisse prop de la frontera entre la República Txeca i Alemanya.

## Referències

* ↑ Dekret z dnia 26 października 1945 r. o ustanowieniu "Medalu za Odrę, Nissę, Bałtyk" (Dz. U. z 1945 r. Nr 50, poz. 285)
# Ext3

ext3 (third extended filesystem o "tercer sistema de fitxes estès") és un sistema de fitxers amb registre per diari. És el sistema de fitxers més usat en distribucions Linux. En Stephen Tweedie va anunciar que estava treballant a estendre ext2 en un article de 1998, i més endavant, en un article de la llista de correu del nucli de Linux de febrer de 1999. El sistema de fitxers es va incorporar al nucli de Linux el novembre de 2001, a partir de la versió 2.4.15. El seu avantatge principal sobre ext2 és el registre per diari, cosa que en millora la fiabilitat i elimina l'obligació de comprovar el sistema de fitxers després d'una aturada imprevista. El seu successor és ext4.

## Avantatges

Encara que el seu rendiment (velocitat) és menor que el d'altres sistemes de fitxers alternatius com JFS, XFS i ReiserFS, permet la migració directa des d'ext2 sense necessitat de fer una còpia de seguretat i restaurar les dades. També consumeix menys CPU que ReiserFS i XFS. També se'l sol considerar més segur degut a la seva simplicitat relativa i gran base instal·lada.
El sistema ext3 afegeix al seu predecessor:
* Un sistema de fitxers amb registre per diari
* Creixement del sistema de fitxers online
* Indexació en Htree per directoris més grans. Un HTree és una versió especialitzada d'arbre-B.
Sense aquests afegits, qualsevol sistema de fitxers ext3 és també un sistema de fitxers ext2 vàlid.

### Límits de mida

ext3 té una mida màxima tant per fitxers individuals com per a tot el sistema de fitxers sencer. Per al sistema de fitxers aquest límit és de 2³² blocs. Tots dos límits depenen de la mida de bloc del sistema de fitxers; la taula següent en resumeix els límits:
| Mida de bloc | Mida màxima de fitxer | Mida màxima del sistema de fitxers |
| 1 KiB | 16 GiB | 2 TiB |
| 2 KiB | 256 GiB | 8 TiB |
| 4 KiB | 2 TiB | 16 TiB |
| 8 KiB | 2 TiB | 32 TiB |
* ↑ La mida de bloc de 8 KiB només està disponible en arquitectures que permeten pàgines de 8 KiB, com ara Alpha.

## Vegeu també

* Acronis True Image
* ext4

## Referències

* ↑ Stephen C. Tweedie «Journaling the Linux ext2fs Filesystem» (PDF). Proceedings of the 4th Annual LinuxExpo, Durham, NC, May 1998. Arxivat de l'original el 2008-07-03 [Consulta: 23 juny 2007].
* ↑ Stephen C. Tweedie. «Re: fsync on large files». Linux kernel mailing list, 17-02-1999.
* ↑ Rob Radez. «2.4.15-final». Linux kernel mailing list, 23-11-2001.
* ↑ Justin Piszcz «Benchmarking Filesystems Part II». Linux Gazette, 122.
* ↑ Mingming Cao. «Directory indexing». Features found in Linux 2.6. Arxivat de l'original el 2019-07-18. [Consulta: 3 gener 2010].
* ↑ Matthew Wilcox. «Documentation/filesystems/ext2.txt». Linux kernel source documentation.
# Ambassador Motorcycles

Ambassador Motorcycles fou una empresa britànica fabricant de motocicletes. Fundada pel pilot Kaye Don després de la Segona Guerra Mundial, la companyia va produir motocicletes lleugeres amb motors Villiers i JAP i va importar les Zündapp d'Alemanya. Va iniciar la producció el 1947 amb motocicletes equipades amb motor Villiers de 197 cc. El 1953, Ambassador va produir un model amb arrencada elèctrica i el 1957 va llançar la primera bicilíndrica de la marca.
El 1963, DMW va adquirir l'empresa, la qual va continuar temporalment la producció fins que fou tancada definitivament el 1965. Una nova "Ambassador Motorcycles" es va tornar a constituir a finals del 2016.

## Història

Fundada el 1946 com a U.S. Concessionaires Ltd. pel pilot de motociclisme irlandès Kaye Don, destacada estrella de Brooklands durant la dècada del 1920, l'empresa va començar a importar automòbils americans. El desenvolupament de motocicletes va començar amb un prototip de motor bicilíndric vertical JAP de 494 cc. El 1947, Ambassador va introduir els petits motors Villiers i, a causa del seu èxit, els va fer servir fins al 1964. Tot i que les motocicletes Ambassador eren cares i no es venien gaire bé, les exportacions a Austràlia i Nova Zelanda van tenir èxit.

## Models

| Model | Any | Notes |
| Popular | 1951 | Motor Villiers, equipada amb forquilles de tub fins al 1953 |
| Courier | 1951 | Motor Villiers |
| Embassy | 1951 | Motor Villiers |
| Supreme | 1951 | Primera Ambassador amb suspensió integral, amb forquilles telescòpiques i suspensió posterior d'èmbol |
| Sidecar | 1953 | Motor Villiers 197cc |
| Self Starter | 1953 | Motor Villiers 197cc |
| 225cc Supreme | 1954 | Suspensió posterior amb basculant |
| 150cc Popular | 1956 | Motor Villiers 30C |
| Envoy | 1956 | Motor Villiers |
| 250cc twin | 1957 | Motor Villiers |
| Statesman | 1958 | 175cc |
| Popular | 1959 | |
| "3 Star Special" | 1959 | |
| Envoy | 1959 | |
| Super S | 1959 | |
| Electra 75 | 1961 | |
| Sport Twin | 1961 | |
| 175cc 'Scooter' (escúter) | 1961 | |
| 197cc Popular | 1962 | |
| 50cc 'Moped' (ciclomotor) | 1962 | Motor Villiers 3K 2 velocitats |
| DMW Ambassador | 1962 | |
| Ambassador Supreme | 2017 | Motor Suzuki 300cc, equipada amb forquilles USD i estil vintage "cafe racer" |

## Vegeu també

* DMW Motorcycles

## Referències

* 1 2 Chadwick, Ian. «Ambassador Motorcycles» (en anglès). Arxivat de l'original el 11 juny 2008. [Consulta: 6 juny 2008].
* ↑ Tragatsch, Erwin. The New Illustrated Encyclopedia of Motorcycles (en anglès). Londres: Quantum Publishing, 2000, p. 560. ISBN 1861603428.
* ↑ «Ambassador» (en anglès). Arxivat de l'original el 14 maig 2008. [Consulta: 6 juny 2008].

## Enllaços externs

* Galeria de models (anglès)
* Article sobre el ciclomotor Ambassador (anglès)
# Carmel-by-the-Sea

Carmel-by-the-Sea és una població dels Estats Units a l'estat de Califòrnia. Segons el cens del 2000 tenia 4.081 habitants.

## Demografia

Segons el cens del 2000, Carmel-by-the-Sea tenia 4.081 habitants, 2.285 habitatges, i 1.108 famílies. La densitat de població era de 1.445,6 habitants/km².
Per edats la població es repartia de la següent manera: un 9,9% tenia menys de 18 anys, un 2,9% entre 18 i 24, un 18,3% entre 25 i 44, un 38,1% de 45 a 60 i un 30,8% 65 anys o més.
L'edat mediana era de 54 anys. Per cada 100 dones de 18 o més anys hi havia 75,9 homes.
La renda mediana per habitatge era de 58.163 $ i la renda mediana per família de 81.259 $. Els homes tenien una renda mediana de 52.344 $ mentre que les dones 41.150 $. La renda per capita de la població era de 48.739 $. Entorn del 3,6% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Persones vinculades

L'actriu i cantant Doris Day s'hi instal·là en retirar-se, durant els anys vuitanta, i hi morí en 2019. Entre 1986 i 1988, en fou alcalde l'actor i director Clint Eastwood. Hi han tingut residència temporal els actors Kim Novak, Kevin Costner, Brad Pitt i Angelina Jolie i el periodista Rupert Murdoch.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Carmel-by-the-Sea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Carmel-by-the-Sea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Cuando vuelvas a mi lado

Cuando vuelvas a mi lado és una pel·lícula espanyola dirigida per Gracia Querejeta i estrenada l'any 1999

## Argument

Després de molt de temps sense veure's, tres germanes -Gloria, Ana i Lídia- es tornen a reunir de nou ja que la seva mare, Adela ha mort. I encara que ella havia passat més de trenta anys de la seva vida sense dir ni una sola paraula, va escriure un paper en el qual expressava la seva última voluntat, que no era una altra que les seves cendres es repartissin en tres parts iguals a sengles persones. Gloria té 47 anys, és soltera i aficionada a ballar boleros; Ana és una prostituta de luxe que passa ja dels 40, però de la qual ningú ho diria; i Lídia s'ha quedat embarassada sense estar casada. Les tres iniciaran un llarg viatge en el qual coneixeran l'autèntica veritat sobre perquè la seva mare es va quedar sola, i perquè el seu pare va fugir quan eren petites. El descobriment d'aquests secrets familiars determinarà el futur de totes elles.

## Repartiment

* Mercedes Sampietro - Gloria
* Jorge Perugorría - Joao
* Julieta Serrano - Tía Rafaela
* Marta Belaustegui - Adela
* Adriana Ozores - Ana
* Rosa Mariscal - Lidia
* Ramón Barea - Donato
* François Dunoyer - Santos

## Palmarès cinematogràfic
### XIV Premis Goya

| Categoria | Persona | Resultat |
| Millor pel·lícula | Millor pel·lícula | Nominada |
| Millor director | Gracia Querejeta | Nominat |
| Millor actriu de repartiment | Julieta Serrano Adriana Ozores | Nominades |
| Millor actriu | Mercè Sampietro | Nominada |
| Millor guió original | Gracia Querejeta Elías Querejeta Manuel Gutiérrez Aragón | Nominats |
| Millor música original | Ángel Illarramendi | Nominat |

### Medalles del Cercle d'Escriptors Cinematogràfics

| Any | Categoria | Nominat | Resultat |
| 1999 | Millor fotografia | Alfredo F. Mayo | Guanyador |

## Referències

* ↑ Cuando vuelvas a mi lado a Fotogramas
* ↑ 'Cuando vuelvas a mi lado' de Gracia Querejeta, 'Cine con Ñ' para la noche de La 2, Europa Press, 7 de setembre de 2006
* ↑ Cuando vuelvas a mi lado al web dels premis Goya
* ↑ «Medallas del CEC a la producción española de 1999». CEC. Arxivat de l'original el 2016-03-05. [Consulta: 21 octubre 2016].

## Enllaços externs

* Cuando vuelvas a mi lado a Histroia de nuestro cine, rtve.es
# Ambala

Ambala (Hindi: अम्बाला, Panjabi: ਅੰਬਾਲਾ) és una ciutat i consell municipal del districte d'Ambala a l'estat d'Haryana, Índia, al límit de l'estat amb Panjab. Té una població (cens del 2001) de 293.452 (2001[update]). Està en una plana a poca distància (5 km) del riu Ghaggar (30° 21′ 25″ N, 76° 52′ 14″ E﻿ / ﻿30.35694°N,76.87056°E﻿ / 30.35694; 76.87056)
Se suposa fundada per un rajput del clan amb (Amba Rajput, segle XIV) però també es diu que el nom li fou donat per la deessa Amba. El nom original Ambwala o Amba Wala vol dir Ciutat dels Mangos. A començament del segle xix es va fer independent a Ambala el sardar Gurbaksh Singh i el 1809 la seva vídua Daya Kaur va demanar i obtenir el protectorat britànic. Daya Kaur fou temporalment expulsada pel sobirà sikh Ranjit Singh però reposada pels britànics. Daya va morir el 1823 i el principat, sense successor, va passar a la Companyia Britànica de les Índies Orientals i un agent polític pels estats de la zona es va establir a la ciutat. El 1843 es va establir un "cantonment" (un suburbi) una mica al sud de la ciutat. El 1849 fou annexionat el Panjab i es va crear el districte d'Ambala amb els territoris (jagir) de caps independents confiscats pels britànics. La ciutat d'Ambala fou la capital del districte. Formaven la ciutat dos parts: la vella i la nova (en direcció sud). El 1868 la ciutat tenia 50.696 habitants. El 1869 va visitar la ciutat l'emir de l'Afganistan Sher Ali. El 1881 la ciutat havia passat a 67.463 habitants (34500 hindús, 27000 musulmans, 2000 sikhs, 400 jainistes, entre d'altres).

## Referències

Imperial Gazetteer of India
# New Inn (Galway)

New Inn (en irlandès an Cnoc Breac o "el turó esquitxat") és un llogaret d'Irlanda, al comtat de Galway, a la província de Connacht. La major part es troba al townland de Knockbrack, 14 km al nord-est de Loughrea. El poble està a l'Eiscir Riuada, una sèrie de turons que s'estén a través de les Grans Planes d'Irlanda. Hi ha moltes fortaleses antigues o Raths repartits per tota la parròquia, que s'exemplifica en topònims com Rathally i Rathglass. El townland de Grange, a l'oest de New Inn, conté un cementiri en el qual es troben les ruïnes d'un monestir cistercenc. El riu Dunkellib flueix a través de New Inn i desemboca a la rodalia de Woodlawn.

## El Festival de Màscares de New Inn

El festival de màscares de New Inn forma ara part de l'entreteniment de Nadal de New Inn. El festival, organitzat i promogut pel Consell de la Comunitat, està dissenyat per oferir als artistes una plataforma per a demostrar els seus talents i continuar amb la tradició de màscares a la Irlanda rural.
# Font dels Clots (Astell)

La Font dels Clots és una font del terme municipal de la Torre de Cabdella, del Pallars Jussà, en el seu terme primigeni, dins del territori del poble d'Astell.
Està situada a 1.875 m d'altitud, a les Clots, al nord-oest d'Astell, en un barranc subsidiari per la dreta del barranc de les Forques, més amunt del Salt de l'Aigua.

## Enllaços externs

* Institut Cartogràfic de Catalunya; cal fer dos passos d'aproximació
# Anna Cervató

Anna Cervató (Catalunya, segle XVI - segle XVI) va ser una escriptora dramàtica catalana.
Va ser dama de cort de Germana de Foix, molt apreciada pel duc d'Alba, Fernando de Toledo. Va mantenir correspondència literària en llatí amb humanistes com Lucio Marineo Siculo. Va escriure l'obra De saracenorum apud Hispaniam damnis.

## Referències

* ↑ «Anna Cervató». Diccionari de la literatura catalana. Barcelona: Grup Enciclopèdia Catalana.
# Carisseae

Carisseae és una tribu de la subfamília de les Rauvolfioideae que pertany a la família de les Apocynaceae. Comprèn dos gèneres: Acokanthera i Carissa.

## Vegeu també

* Carissa bispinosa

## Referències

* Dumort. 1829. Anal. Fam. Pl. 26.
* GRIN Taxonomy for Plants Arxivat 2015-09-24 a Wayback Machine. USDA: (21 de març de 2006)
# Cuando tú no estás

Cuando tú no estás és una pel·lícula espanyola de 1966; rodada en Madrid, Pedraza i Segòvia; dirigida per Mario Camus, amb l'actuació de Raphael, María José Alfonso, Ricardo Lucía, Margaret B. Peters, José Martín, Raúl Matas, Concha Gómez Conde, Carlos Otero, Mari Paz Ballesteros i Erasmo Pascual.

## Sinopsi

Després d'una gira sense èxit per Espanya amb una companyia de varietats, el cantant Raphael decideix anar a Madrid per a triomfar en el món discogràfic. Al principi viu en un ambient bohemi envoltat de tota classe d'artistes que, com ell, somien amb l'èxit. Un dia, canta en un programa radiofònic per a mestresses de casa, i allí coneix a Lina, una famosa periodista que s'interessa per ell i que canviarà el seu destí.

## Repartiment

* Raphael (Raphael)
* María José Alfonso (Lina)
* Ricardo Lucía (Jorge)
* Margaret B. Peters (Laura)
* Pepe Martín (Juan (José Martín))
* Raúl Matas (Presentador)
* Concha Gómez Conde (Teresa)
* Carlos Otero (Doctor)
* Mari Paz Ballesteros (Ana)
* Erasmo Pascual (Chomín)
* Ángel Menéndez (Federico)
* Montserrat Julio
* Mercedes Carrasco
* Marisa Aroca

## Cançons

* "Cuando tú no Estás"
* ”Estuve Enamorado”
* ”Desde aquel Día”
* ”Yo no tengo a Nadie”
* ”Poco a Poco”
* ”Piénsalo”
* ”Mi regalo”

## Premis

Manuel Alejandro va guanyar el premi a la millor música als Premis del Sindicat Nacional de l'Espectacle de 1966.

## Referències

* ↑ Cuando tú no estás a Fotogramas
* ↑ Cuando tú no estás a sensacine.com
* ↑ Cuando tú no estás a abc.es
* ↑ Cuando tú no estás a Discogs
* ↑ Félix Martialay El cine español durante el franquismo, p. 162-166

## Enllaços externs

* Cuando tú no estás a Cine de barrio
* Cuando tú no estás a Ecured